ดักเก็บ 6 หุ้นรีเทิร์นสูงก่อนเลือกตั้ง รับลูกทางการเตรียมปลดล็อคการเมือง!
ดักเก็บ 6 หุ้นผลตอบแทนสูงรับทางการเตรียมปลดล็อคการเมือง พร้อมเลือกตั้งตามแผน! 
5 ก.ย. 2561

สืบเนื่องจากกรณีที่ วานนี้ (5 ก.ย.61) ทางการไทยเตรียมส่งสัญญาณปลดล็อคกิจกรรมทางการเมืองภายในเดือนนี้ โดยรัฐบาลได้นำร่างพระราชบัญญัติประกอบรัฐธรรมนูญ (พ.ร.ป.) ว่าด้วยการเลือกตั้งสมาชิกสภาผู้แทนราษฎร(ส.ส.) และ พ.ร.ป.ว่าด้วยการได้มาซึ่งสมาชิกวุฒิสภา (ส.ว.) ขึ้นทูลเกล้าฯ  เมื่อ 15 มิ.ย.61 เพื่อทรงลงพระปรมาภิไธยประกาศใช้เป็นกฎหมายต่อไป
สำหรับขั้นตอนหลังทรงลงพระปรมาภิไธย  คือ ประกาศ 2 ร่างกฎหมายลูกในราชกิจจานุเบกษา ซึ่งจะอยู่ในกรอบเวลา 3 เดือน หรือ 90 วัน (13 ก.ย. 61) .รอไว้ 90 วัน เพื่อให้ร่างพ.ร.ป.เลือกตั้งส.ส. มีผลบังคับใช้ หรือ 12 ธันวาคม 2561 และจัดการเลือกตั้งภายใน 150 วัน ดังนั้น คือ ช้าสุดภายใน พฤษภาคม 2562
ทั้งนี้ จะเห็นว่าการเลือกตั้งยังอยู่ในกรอบเดิมที่กำหนดไว้ ซึ่งจะเป็นจิตวิทยาบวกต่อตลาดหุ้นไทย โดยเฉพาะในแง่ของเม็ดเงินต่างชาติ ขณะที่จากสถิติพบว่า หุ้นไทยจะมีการปรับตัวขึ้นก่อนการเลือกตั้งประมาณ 6 เดือน และหุ้นที่ให้ผลตอบแทนสูงในช่วงดังกล่าวได้แก่ VGI-MACO-STEC–AMATA-PYLON-PLANB
อนึ่งวานนี้ ที่ทำเนียบรัฐบาล นายวิษณุ เครืองาม รองนายกรัฐมนตรี ถึงการหารือร่วมพรรคการเมืองและหน่วยงานที่เกี่ยวข้องครั้งที่ 2 ว่า ต้องรอให้ร่างพ.ร.บ.ประกอบรัฐธรรมนูญว่าด้วยการเลือกตั้งส.ส. และการได้มาซึ่งส.ว. โปรดเกล้าฯลงมาก่อน ถึงจะมีการประชุมได้ โดยไม่ต้องรอคำสั่ง ม. 44 เพื่อคลายล็อกพรรคการเมือง แต่จะดีมากหากกฎหมายประกาศใช้แล้วมีคำสั่งคลายล็อก จากนั้นจึงมีการประชุมกับพรรคการเมือง
“เรื่องการเตรียมจัดทำนโยบายพรรคและหาเสียงนั้นมีเหลือเฟือ เพราะเมื่อสิ้นสุด 90 วันที่รอร่างพ.ร.บ.ประกอบรัฐธรรมนูญว่าด้วยการเลือกตั้งส.ส. มีผลบังคับใช้ คือประมาณกลางเดือนธ.ค. กว่าจะไปถึงวันที่ 24 ก.พ. จะมีเวลาประมาณ 70 วัน ถือว่าเหลือเฟืออาจมากกว่าทุกครั้ง เพราะมีเวลาหาเสียงกันเต็มๆกว่า 60 วัน ต่างจากทุกครั้งที่ผ่านมาเมื่อยุบสภาจะให้เลือกตั้งภายใน 45 หรือ 60 วัน แต่มีเวลาหาเสียงจริงๆไม่ถึง 40 วัน” นายวิษณุ กล่าว
ขณะที่กล่าวถึงการเลือกตั้งท้องถิ่นว่า คาดว่าจะมีขึ้นหลังการเลือกตั้ง ส.ส. เพราะกฎหมายเลือกตั้งท้องถิ่นเพิ่งผ่านเป็นมติคณะรัฐมนตรี(ครม.) เมื่อวันที่ 4 ก.พ. โดยกฎหมายเขียนไว้ว่าให้ คสช.เป็นผู้กำหนดการเลือกตั้งท้องถิ่น หากไม่มีคสช.แล้วก็ให้ครม.ใหม่เป็นผู้กำหนด ไม่เหมือนกับการเลือกตั้งส.ส.ที่ กกต.เป็นผู้กำหนด ทั้งนี้กกต.เห็นว่าควรกำหนดการเลือกตั้งท้องถิ่นให้ห่างการเลือกตั้ง ส.ส. 90 วัน ดังนั้นหากเลือกตั้ง ส.ส.ในเดือนก.พ. 62 ก็จะเลือกตั้งท้องถิ่นประมาณ เดือนพ.ค. 62
โดย กกต.เห็นว่าควรแบ่งการเลือกตั้งท้องถิ่นออกเป็นสองช่วง เริ่มจากองค์การปกครองส่วนท้องถิ่น(อปท.) ที่ไม่กระทบต่อการแบ่งเขตเลือกตั้งประมาณ 40 แห่ง ก่อนจะจัดเลือกตั้งในอปท.ที่มีผลกระทบต่อการแบ่งเขตเลือกตั้ง เพราะจัดพร้อมกันหมดคงไม่ได้
ด้าน บล.โนมูระ พัฒนสิน ระบุในบทวิเคราะห์ (5 ก.ย.61) ทางการไทยเตรียมส่งสัญญาณปลดล็อคกิจกรรมทางการเมืองเดือนนี้ โดยรัฐบาลได้นำร่างพระราชบัญญัติประกอบรัฐธรรมนูญ (พ.ร.ป.) ว่าด้วยการเลือกตั้งสมาชิกสภาผู้แทนราษฎร(ส.ส.) และ พ.ร.ป.ว่าด้วยการได้มาซึ่งสมาชิกวุฒิสภา (ส.ว.) ขึ้นทูลเกล้าฯ  เมื่อ 15 มิ.ย. เพื่อทรงลงพระปรมาภิไธยประกาศใช้เป็นกฎหมายต่อไป ขั้นตอนหลังทรงลงพระปรมาภิไธย  คือ
-ประกาศ 2 ร่างกฎหมายลูกในราชกิจจานุเบกษา ซึ่งจะอยู่ในกรอบเวลา 3 เดือน หรือ 90 วัน (13 ก.ย. 61)
-รอไว้ 90 วัน เพื่อให้ร่างพ.ร.ป.เลือกตั้งส.ส. มีผลบังคับใช้ หรือ 12 ธันวาคม 2561
-จัดการเลือกตั้งภายใน 150 วัน ดังนั้น คือ ช้าสุดภายใน พฤษภาคม 2562 ดังนั้นจะเห็นว่าการเลือกตั้งยังอยู่ในกรอบ เป็นจิตวิทยาบวก
ขณะที่ บล.ทิสโก้ เชื่อว่าการปรับตัวลงของ SET เป็นไปอย่างจำกัด จากปัจจัยในปท.แข็งแกร่ง โดยดัชนีความเชื่อมั่นผู้บริโภคไทยแตะระดับสูงสุดในรอบ 64 เดือน และการเมืองที่คาดว่าจะเป็นจุดเปลี่ยนสำคัญ สร้างความเชื่อมั่นการเลือกตั้งในปีหน้า จะกระตุ้นกระแสเงินทุนไหลเข้า แนวรับ 1710, 1705 (ปิด GAP) แนวต้าน 1725-30
ขณะที่ บล.ไอร่า ระบุในบทวิเคราะห์ (5 ก.ย.2561) ว่า ความชัดเจนระยะเวลาการเลือกตั้ง ซึ่งอยู่ภายใต้ Road Map เดิม เบื้องต้นคาดมีการเลือกตั้งในวันที่ 24/2/62 คาดช่วยให้ความเชื่อมั่นลงทุนดีขึ้นตามลำดับ
นอกจากนี้ บล.อาร์เอชบี ระบุในบทวิเคราะห์ โดยแนะนำการลงทุนโดยเลือกหุ้นเลือกตั้งอัพไซด์สูง อาทิ VGI-MACO-STEC ทั้งนี้มองว่าการเลือกตั้งใกล้เข้ามาจะส่งผลดี โดยเผยสถิติดักหุ้นก่อนเลือกตั้ง 6 เดือนได้ผลตอบแทนสูงสุด จัดลำดับหุ้นได้รับอานิสงส์แถมอัพไซด์สูง พบ VGI-MACO ควงคู่ราคาถูกสุดเมื่อเทียบกับเป้าหมาย มีอัพไซด์เกิน 20% ขณะที่ STEC-AMATA เด่น อัพไซด์ทะลุ 10% ฟาก PYLON-PLANB น่าสน
ด้าน บล.เออีซี ระบุในบทวิเคราะห์ แนะ”ซื้อ”หุ้น บมจ.วี จี ไอ โกลบอล มีเดีย (VGI) ให้ราคาเป้าหมาย 8.3 บาท/หุ้น งวดปี 61/62 คาด VGI จะมีกำไรสุทธิ 1,369 ล้านบาท เติบโต 61.8% จากช่วงเดียวกันเมื่อปีก่อน และโตต่อ 37.8% จากช่วงเดียวกันเมื่อปีก่อน ในปี 62/63 จากอัตราใช้สื่อที่เพิ่มขึ้น และการบริหารค่าใช้จ่ายที่มีประสิทธิภาพมากขึ้น
นอกจากนี้ คาดตั้งแต่ช่วงไตรมาส 2 ปี 61/62 (สิ้นสุด ก.ย.61) VGI จะเริ่มรับรู้ส่วนแบ่งกำไรจากเงินลงทุนใน Kerry Express (KETH) ที่ถือหุ้นอยู่ 23% (ธุรกรรมการเข้าซื้อหุ้น KETH เสร็จสิ้นวันที่ 20 ก.ค. 61) โดย VGI ประกาศผลประกอบการไตรมาส 1 งวดปี 61/62 (สิ้นสุดมิ.ย.61) มีกำไรสุทธิ 261.33 ล้านบาท กำไรสุทธิต่อหุ้น 0.036 บาท เทียบกับช่วงเดียวกันของปีก่อนที่มีกำไรสุทธิ 174.95 ล้านบาท กำไรสุทธิต่อหุ้น 0.026 บาท